**Áttekintő lap. A Magyar Királyság a középkorban**

|  |  |  |
| --- | --- | --- |
| **Téma** | **Fogalmak, nevek,  évszámok, topográfia** | **Példák a fejlesztési követelmények teljesítésére** |
| **32. A magyarság őstörténete** | **F:** nyelvrokonság, őstörténet, őshaza, törzsszövetség, kettős fejedelemség**N:** Árpád**É:**  **T:** Magna Hungaria, Kazár Birodalom, Levédia, Etelköz | *Kritikai gondolkodás:* **7. és 8. forrás** Következtessen a leletből az ugorok életmódjára! Nézze meg a térképen a manysik és a hantik településterületét! Milyen ellentmondás fedezhető fel a lelet és a lakóhely között? Mi lehet az ellentmondás feloldása?  *Tájékozódás időben és térben:* **9. forrás** Mely övezetben haladtak őseink a Kárpátok felé? Hol szakadtak le csoportok a magyarságról? Kik csatlakoztak őseinkhez? Mely jelenségekre kapunk példát e mozgásokból? |
| **33. A honfoglalás és  a kalandozások** | **F:** honfoglalás, kalandozás  **N:**  **É:** 895–900 a honfoglalás, 955 az augsburgi csata  **T:** Vereckei-hágó, Augsburg | *Ismeretszerzés, tanulás:*  **19. forrás** Mutassa be őseink harcmodorát! Minek köszönhetők a magyarok katonai sikerei? Milyen neveken említi a magyarokat a krónika?  *Kritikai gondolkodás:*  **19. forrás** Hogyan vélekedik a szerző őseinkről? Mely tényezők határozhatják meg egy szerző véleményét egy népről? |
| **34. A magyar államalapítás** | **F:** királyi vármegye, ispán, nádor, egyházmegye, királyi tanács, tized, szerviens, várjobbágy, vajda  **N:** Géza fejedelem, I. Szent István, Koppány **É:** 972–997 Géza fejedelemsége, 997/1000–1038 I. /Szent/ István **T:** Pannonhalma, Esztergom, Székesfehérvár | *Ismeretszerzés, tanulás:*  **9. forrás** Állapítsa meg, mi volt a célja Istvánnak az idézett törvényekkel! Kik mentesülhettek a vasárnapi templomba járás alól! Gyűjtse össze, hogy mely előírásokat kellett a szertartások alatt betartani!  *Kritikai gondolkodás:* **9. forrás** Következtessen a törvényből arra, hogy milyen nehézségekkel kellett szembenézni az egyházszervezés során! |
| **35. Az új rend megszilárdulása és változásai XI–XIII. század** | **F:** Aranybulla  **N:** Szent László, Könyves Kálmán, Anonymus, II. András **É:** 1077–1095 I. /Szent/ László, 1095–1116 Könyves Kálmán, 1205–1235 II. András, 1222 az Aranybulla kiadása  **T:** Pozsony, Horvátország, Erdély, Dalmácia | *Ismeretszerzés, tanulás:* **13. és 14. forrás** Gyűjtse össze, hogy a törvényekben mely társadalmi csoportok illetve mely büntetések jelennek meg! Készítsen összehasonlító táblázatot László és Kálmán törvényeiről [a függőleges oszlopba a társadalmi csoportokat, a vízszintes sorba pedig az elkövetett bűncselekményeket, illetve a hozzájuk tartozó büntetési tételeket tüntesse fel]!  *Ismeretszerzés, tanulás:* **20. forrás** Állapítsa meg, mely társadalmi csoportok jelennek meg az oklevélben! Melyek között voltak érdekellentétek? Gyűjtse össze a szövegben előforduló sérelmeiket! Milyen gazdasági, társadalmi és katonai változásokat tükröz az oklevél?  *Kritikai gondolkodás:* **20. forrás** Idézze a gazdasági, társadalmi és katonai változásokat bizonyító szövegrészleteket! Értékelje a 31. pontban megfogalmazottakat! |
| **36. A tatárjárás és következményei** | **F:** nemesi vármegye, székely, szász, kun**N:** IV. Béla **É:** 1235–70 IV. Béla, 1241–42 a tatárjárás **T:** Muhi | *Kommunikáció***: 8. forrás** Ismertesse sajátszavaival a forrásból megismert eseményeket! Készítsen korabeli tatár tudósítást a csata menetéről a leírás alapján!  **9. forrás** Mesélje el a forrás alapján, hogyan élt a nép a tatárjárás idején! |
| **37. A királyi hatalom megrendülése  és helyreállítása** | **F:** bandérium, aranyforint, regálé, harmincad, kapuadó, szabad királyi város, bányaváros, mezőváros  **N:** I. Károly **É:** 1301 az Árpád-ház kihalása, 1308–42 I. Károly,  **T:** Buda, Visegrád | *Ismeretszerzés, tanulás:* **7. forrás** Milyen jellegű alakulatok vívták meg a csatát? Vonjon le ebből következtetéseket a magyar társadalomtörténetre vonatkozóan! Nézzen utána az interneten, mi pontosan az iniciálé szó jelentése!  *Kritikai gondolkodás:* **7. forrás** Mekkora méretűek voltak valójában a Képes Krónikában található, s könyvünkben is többször szereplő illusztrációk?  *Tájékozódás időben és térben:*  **9. forrás** Gyűjtse össze, hogy a korabeli Magyarországon hol helyezkedtek el bányavidékek! Földrajzi ismeretei alapján határozza meg, hol, és mit bányásztak! Határozza meg a térkép alapján a kamarák szerepét! |
| **38. Nagy Lajos és Zsigmond, a lovagkirályok** | **F:** úriszék, báró, köznemes, kilenced, ősiség, perszonálunió  **N:** I. Nagy Lajos, Luxemburgi Zsigmond **É:** 1342–82 I. /Nagy/ Lajos, 1351 I. /Nagy/ Lajos törvényei, 1387–1437 Luxemburgi Zsigmond | *Kritikai gondolkodás:*  **7. forrás** Elevenítse fel az Aranybullában a szervienseknek biztosított jogokat! Mit jelez a törvényben a „szerviens” kifejezés helyett a „nemes” használata! Kiknek az érdekeit szolgálták a törvényben rögzített változtatások! Állapítsa meg, mely, már az Árpád-korban megismert felségjogot újít fel a törvény! |
| **39. Harcban a törökkel** | **F:** végvári rendszer, rendi országgyűlés  **N:** Hunyadi János **É:** 1444 a várnai csata, 1456 a nándorfehérvári diadal  **T:** Nándorfehérvár | *Tájékozódás időben és térben:* **3. forrás** Kövesse nyomon a hadjáratokat! Milyen tendenciát észlel? Mutassa be a végvári vonalat, ismertesse működését!  *Kritikai gondolkodás:* **17. forrás** Hasonlítsa össze a leírást és a térképvázlatot! Hogyan ítéli meg a krónikaíró Hunyadi, a magyar főurak és a keresztesek szerepét?  *Kommunikáció:* **17. forrás** Bontsa szakaszokra a csatát, és adjon címet is ezeknek!  *Ismeretszerzés, tanulás:* **17. forrás** Milyen fegyverekről számol be a forrás? |
| **40. Hunyadi Mátyás, a nagy hatalmú  király** | **F:** rendkívüli hadiadó, füstpénz, fekete sereg, corvina  **N:** Hunyadi Mátyás **É:** 1458–90 I. /Hunyadi/ Mátyás  **T:** | *Ismeretszerzés, tanulás:* **4. forrás** Csoportosítsa Mátyás jövedelmeit!  *Kritikai gondolkodás:* **4. forrás** Mi a változás  I. Károly korához képest? Milyen tendencia figyelhető meg, és mely folyamatok állnak a jelenség mögött?  *Kommunikáció:* **17. forrás** Gyűjtsön jelzőket, amelyek Mátyás udvarát jellemezték!  *Kritikai gondolkodás:* **18. forrás** Miért Corvin János, és nem Mátyás szerepel a város elfoglalását megörökítő illusztráción? |
| **41. A közép-kori magyar művelődés  és életmód** |  | *Ismeretszerzés, tanulás:* **14–18. forrás** Mely stílusokhoz köthetők a képeken látható templomok? Hogyan, és miért fonódtak össze egy épületen belül a korstílusok? Hogyan viszonyult a magyar építészet az európai folyamatokhoz?  *Kommunikáció:* **14–18. forrás** Készítsen vázlatos rajzot az azonosított stíluselemekről! |
| **42. Magyarország népessége és gazdasága a középkorban** |  | *Tájékozódás időben éstérben.* **10. forrás** Gyűjtse ki a térképről az egyes gazdasági ágakra mezőgazdaság, ipar, kereskedelem vonatkozó adatokat! Jellemezze ezek földrajzi elhelyezkedését! Mutassa be az ország külkereskedelmét!  *Ismeretszerzés, tanulás:* **10. forrás** Tekintse át I. Károly bányareformjait! Ismételje át a bányászattal kapcsolatos fogalmakat [pl. királyi bányászok, urbura, nemesfém-monopólium]. |